AlexejDobrolubov/national_council_slovak_2010 huggingface dataset:
6. schôdza NR SR - 9.deň - B. popoludní
Dátum: 2023-12-19
Poslanec: Vančo, Branislav (PS)
Druh vystúpenia: Vystúpenie s faktickou poznámkou

101. Ďakujem, pán predsedajúci. Ďakujem aj kolegovi Dejovi, ktorý priniesol veľmi dôležitý pohľad mladých ľudí, mladej generácie. Je to naozaj dôležité a výborné, že, že tu zaznieva aj hlas mladých ľudí a veľmi dobre pomenoval tie problémy, ktoré, ktoré tento návrh zákona má. My nevieme, čo nové ministerstvo urobí pre mladých, ako ich privedie k športu, aké programy vyskúšané v zahraničí bude implementovať, ako, ako nové ministerstvo prispeje k tomu, aby mladí ľudia zo Slovenska neodchádzali, chceli tu žiť a potom vychovávať aj svoje, svoje vlastné deti. Nedočítali sme sa to ani z návrhu zákona, ani z dôvodovej správy. Ja som si pozeral aj program Slovenskej národnej strany, ktorá teda stojí za týmto nápadom a tam takisto sa nedočítate o tom, prečo vlastne chcú zriadiť ministerstvo športu, iba sľubujú, že, že ho zriadia bez toho, aby, aby povedali niečo o tom, aké ciele tým sledujú a potom sa nemôžu čudovať, že sme podozrievaví aj vzhľadom na, na minulosť, pretože SNS nemá prvýkrát ministerstvo, ktoré malo v agende aj šport napríklad, a teda nebola to veľká sláva a všetci si to veľmi dobre pamätáme. Takže som rád, že kolega Dej sa tomu bude ďalej venovať. Ďakujem.
6. schôdza NR SR - 9. deň - A. dopoludnia
Dátum: 2023-12-19
Poslanec: Vančo, Branislav (PS)
Druh vystúpenia: Vystúpenie s faktickou poznámkou

108. Ďakujem, pán predsedajúci. Ja ďakujem aj kolegovi Trubanovi za tento príspevok, ktorý teda ako aj tie predchádzajúce ukázal akoby iný, ďalší pohľad na tento návrh zákona a na jeho, na jeho obrovské nedostatky a všetky tieto príspevky ukazujú, že táto rozprava má veľký zmysel. A nielen ten, že, že odďaľujeme prijatie promafiánskeho balíčka, ale aj diskutujeme naozaj vecne o tom, aký je to veľmi zlý návrh, pokiaľ ide o tento kompetenčný, kompetenčný zákon. A je veľmi nebezpečný, pretože jeho cieľom je únos nezávislých inštitúcií, teda nielen zriadenie, zriadenie ministerstva, ktoré nič neprinesie, a nevieme aká, aká konkrétne je jeho vízia a agenda a tak ďalej. Ale zároveň tento zákon rieši to, aby všetky inštitúcie v tomto štáte ovládla vládna koalícia a to cez šéfov úradov, ktoré si bude menovať podľa, podľa ľubovôle. Michal spomínal inovácie, ale ja sa obávam, že predkladateľov a hlavného strojcu tohto návrhu absolútne žiadne inovácie nezaujímajú, pretože ide o trafiku, ktorú by, budú využívať na naplnenie vlastných záujmov. A teda ja sa čudujem, že keď už teda odflákli návrh zákona, aj dôvodovú správu, tak aspoň v tejto rozprave by mohli diskutovať alebo aspoň počúvať, ale, ale ani sa nebudem pýtať, prečo to nerobia.
6. schôdza NR SR - 7. deň - A. dopoludnia
Dátum: 2023-12-15
Poslanec: Vančo, Branislav (PS)
Druh vystúpenia: Vystúpenie s faktickou poznámkou

254. Ďakujem za slovo, pán predsedajúci. Pán kolega Gröhling, ďakujem veľmi pekne za veľmi fundované a užitočné vystúpenie v rozprave. Ja chcem povedať, že sa s vami zhodujem tak v podstate vo všetkom, čo ste povedali, ale to, čo považujem za najdôležitejšie a najkľúčovejšie, je odkaz, že nie ďalšie ministerstvo, ale transparentné pravidlá prerozdeľovania peňazí do športu naozaj pomôžu športu, pretože pri novom ministerstve, kde ani v tejto chvíli nevieme, aké budú náklady, čo tiež považujem za obrovskú chybu, nehovoriac o tom, že dôvodová správa hovorí o tom, že teda žiadny dopad na verejné financie to mať nebude, keď sa zriadi takéto ministerstvo, čo je úplne, úplne absurdné tvrdenie. No ale každopádne namiesto toho, aby išli peniaze do športu priamo, tak pôjdu na limuzíny, budovy, úradníkov a rôzne iné veci, režijné, režijné náklady a tieto peniaze potom budú chýbať priamo v športe. Tých peňazí teda pre šport bude menej a to len kvôli tomu, že jedna koaličná strana potrebuje získať nové ministerstvo, ďalšie ministerstvo, ďalšiu trafiku a zároveň ovládnuť túto, túto agendu, dostať ju pod kontrolou politizáciou, ktorú vidíme teda aj v iných inštitúciách, o ktorých sme hovorili v predchádzajúcich hodinách. No a posledná, posledná vec. Ja absolútne nerozumiem, prečo spájate šport a cestovný ruch... (Prerušenie vystúpenia časomerom.)
6. schôdza NR SR - 7. deň - A. dopoludnia
Dátum: 2023-12-15
Poslanec: Vančo, Branislav (PS)
Druh vystúpenia: Vystúpenie s faktickou poznámkou

230. Ďakujem, pán predsedajúci. Podávam procedurálny návrh, aby ste vrátili uplatniť si právo alebo teda čas pánovi poslancovi Krúpovi, aby si mohol uplatniť svoje právo na faktickú poznámku. Odôvodnenie: Poslanci majú v rozprave právo na jednu faktickú poznámku, ktorou reagujú na vystúpenie ostatného rečníka. Faktickou poznámkou nemožno reagovať na inú faktickú poznámku. Pán poslanec Krúpa nereagoval na inú faktickú poznámku, on sa obracal obrazne na vládnu koalíciu alebo na vás, čo je dovolené, to nie je zakázané rokovacím poriadkom. Takže vás prosím, aby ste vyhoveli tomuto procedurálnemu návrhu. Ďakujem.
6. schôdza NR SR - 7. deň - A. dopoludnia
Dátum: 2023-12-15
Poslanec: Vančo, Branislav (PS)
Druh vystúpenia: Vystúpenie s faktickou poznámkou

42. Ďakujem, pán presedajúci. Áno, myslím si, že ale nejde len o to, že by nezvládali ministri, ale ide o trafiky pre ďalších ľudí, ktorých treba umiestniť. Ide o teda vašich ľudí, ktorých potrebujete umiestniť, zavďačiť sa a zaviazať si ich do budúcna. Takisto ako, ako SNS celú, koaličného partnera, pre ktorého vytvárate nové ministerstvo a robíte to bez toho, aby ste dali na to skutočné dôvody. Zároveň sa v dôvodovej správe tvárite, že to nebude mať vplyv na verejné, na rozpočet verejnej správy, čo je absolútne nepochopiteľné a drzé, že takýmto spôsobom, že toto je uvedené v dôvodovej správe k zákonu, na základe ktorého vznikne nové ministerstvo, ktoré navyše bude úplne, úplne zbytočné, pretože, pretože ja si neviem predstaviť, akým spôsobom vznik nového úradu pomôže športu. Ak by táto agenda nebola v minulosti pokrytá, prosím, ale táto agenda bola pokrytá a určite vznik nového ministerstva, ktorý je len trafikou pre koaličného partnera, tomu, tomu nepomôže. Navyše súhlasím s pánom poslancom Dostálom, tento zákon vo všeobecnosti je katastrofálny vrátane teda dôvodovej správy a je neopraviteľný. Napriek tomu ja verím, že kolegovia a kolegyne budú podávať pozmeňovacie, pozmeňovacie návrhy, aby sa aspoň rozprava uberala nejakým odbornejším... (Prerušenie vystúpenia časomerom.)
6. schôdza NR SR - 6.deň - B. popoludní
Dátum: 2023-12-14
Poslanec: Vančo, Branislav (PS)
Druh vystúpenia: Vystúpenie s faktickou poznámkou

411. Ďakujem, pán predseda, a ďakujem aj kolegovi Dvořákovi, ktorý nám podal excelentnú správu o tom, ako, ako sa táto vláda snaží uniesť štát, uniesť inštitúcie, ktoré majú byť nezávislé a odborné, a ja by som sa zameral vo svojej faktickej poznámke, na, na tú možno najpodstatnejšiu časť, ktorá zase dosvedčuje, že, že táto vláda jedno hovorí a potom niečo úplne iné robí. Bolo tu spomenuté, že vláda sa zaviazala odpolitizovať rezort zdravotníctva, a potom, potom v návrhu zákona, resp. v dôvodovej správe hovorí, že cieľom tohto návrhu je návrat k takej právnej úprave, ktorá bola dlhoročnou zaužívanou súčasťou zákona pred účinnosťou zákona č. 540/2021 Z. z., a teda návrat k štandardnejšiemu spôsobu ustanovenia predsedu Úradu pre dohľad nad zdravotnou starostlivosťou do funkcie a jeho odvolávania z funkcie výkonnou mocou, ktorej je Úrad pre dohľad nad zdravotnou starostlivosťou súčasťou. A takisto spomeniem výrok kolegu Dostála z ústavnoprávneho výboru. Tu už ako keby nič nebolo sväté. Jednoducho pravda je, pravda je lož a, naopak, jedno hovoríte a potom niečo úplne iné robíte alebo jedno sľubujete v programovom vyhlásení vlády a potom, a potom jednoducho politizujete úrad, ktorý bol doteraz alebo v poslednom období nezávislý, a namiesto toho, aby ste budovali túto nezávislosť, pretože tá by vám aj ďalš... (Prerušenie vystúpenia časomerom.)
6. schôdza NR SR - 6.deň - B. popoludní
Dátum: 2023-12-14
Poslanec: Vančo, Branislav (PS)
Druh vystúpenia: Vystúpenie s faktickou poznámkou

357. Ďakujem. Pán kolega Malatinec, snažíte sa vylepšiť návrh zákona, ktorý, ktorý je tak katastrofálny, že proste je úplne jedno, či ste podali tento, tieto pozmeňovacie návrhy. Návrh zákona, ktorý zriaďuje ministerstvo napríklad nové úplne, v dôvodovej správe sa tvrdí, že nemá žiadny vplyv na... na nič viac-menej ani na rozpočet verejnej správy, ani, ani na nič proste. Ja nerozumiem, že ako, ako môže vláda predložiť zákon, ktorý nie je zdôvodnený, v konečnom dôsledku nemá to vplyv na nič, možno tak na koaličné vzťahy, pretože, pretože vznik ministerstva športu je iba dôsledok nejakej, nejakej dohody mocenskej, ktorá ale bude mať vplyv na veľa vecí, a nielen to ministerstvo, to nové ministerstvo, ktoré bude mať vplyv na rozpočet verejnej správy, bude stáť veľa peňazí, ale takisto sú tam ďalšie vážne veci, ktoré sa určite, ktorým sa určite budeme venovať počas tejto rozpravy a ktoré vám budeme vyčítať, pretože je neuveriteľné, akým spôsobom sa snažíte ovládnuť inštitúcie, ktoré majú byť nezávislé, ktoré majú byť odborné.
6. schôdza NR SR - 6. deň - A. dopoludnia
Dátum: 2023-12-14
Poslanec: Vančo, Branislav (PS)
Druh vystúpenia: Vystúpenie s faktickou poznámkou

126. Ďakujem, pán predsedajúci. A ďakujem aj tebe, Ondrej, súhlasím s tebou, že návrh, tento návrh konsolidácie je pokiaľ ide o prítomnosť, zúfalý, a pokiaľ ide o budúcnosť, úplne bezradný. A na budúcnosť vôbec, vôbec nemyslí, ja keď som si čítal, čítal tento návrh, tak ten najsilnejší pocit bol, že, že ten, kto ho tvoril, má pocit, že musí vyriešiť rýchlo problémy, ktoré tu máme, a hľadal iba tie najrýchlejšie riešenia, najzúfalejšie riešenia bez toho, aby rozmýšľal nad tým, že čo to bude znamenať pre občanov a občianky tejto krajiny o 5-10 rokov, a tak ako som spomínal aj včera, ja by som veľmi rád videl plány ministra financií, ktoré sa týkajú adresnosti pomoci, pretože ak budeme donekonečna vylievať peniaze plošne aj ľuďom, ktorí to vôbec, vôbec nepotrebujú, o tých 5-10 rokov to budú splácať aj ľudia, ktorí sú na tom zle už dnes, a o tých 5-10 rokov budú na tom ešte horšie. Aj vďaka tomu, že dnes vytvárame dlhy bez toho, aby sme mysleli na budúcnosť. Ďakujem za pozornosť.
6. schôdza NR SR - 5.deň - B. popoludní
Dátum: 2023-12-13
Poslanec: Vančo, Branislav (PS)
Druh vystúpenia: Vystúpenie s faktickou poznámkou

391. Že prístup k spravodlivosti na Slovensku je, je žalostne slabý a a vláda teda zvyšuje nemilosrdne aj poplatky, ktoré sa týkajú prístupu k spravodlivosti, a, a ja sa obávam, že veľa ľudí si jednoducho nebude, zase oveľa viac ľudí si nebude môcť dovoliť obrátiť sa na súd. Aj vo veľmi ťažkých situáciách, napríklad v prípade rozchodu alebo rozvodu. Napríklad poplatok zo žaloby na vyporiadanie bezpodielového spoluvlastníctva manželov, ktorý bol 66 eur, tak má byť 100 eur, čo je viac ako 50-percentný nárast. Za vyporiadanie bezpodielového spoluvlastníctva manželov z predmetu konania, ak sa konanie skončilo rozsudkom, 3 percentá, ak sa konanie skončilo súdnym zmierom, 1 %, najmenej 66 eur, najviac 16 596,50 eura, a tu je poplatok takisto zvýšený o viac ako 50 %. Á, nemáme tu predkladateľa, tak dáme si pauzu. (Reakcie z pléna.) Zastaviť čas. Zastaviť čas. (Reakcia z pléna.) Žiga, Peter, podpredseda NR SR 392. Zastavte pánovi poslancovi čas. (Reakcie z pléna.) Vančo, Branislav, poslanec NR SR 393. Ale, ale kľudne my, my, my doprajeme pánovi ministrovi aj pauzu, ak ju doprajete aj nám, nie je absolútne žiadny problém, môžme si dať 15 minút. Žiga, Peter, podpredseda NR SR 394. Môžte pustiť pánovi poslancovi čas. Vančo, Branislav, poslanec NR SR 395. Tak ďakujem. Poplatok za vyporiadanie bezpodielového spoluvlastníctva manželov z predmetu konania 2 500 eur po novom. Žaloba na zrušenie bezpodielového spoluvlastníctva manželov zo 165,50 na 250 eur. Zase viac ako 50-percentný nárast. To sú obre... obrovské zvýšenia, ktoré sú robené úplne svojvoľne... (Prerušenie vystúpenia časomerom. Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Vančo, Branislav (PS)
Druh vystúpenia: Vystúpenie s faktickou poznámkou

345. Ďakujem, pán predsedajúci, za slovo a tak isto veľmi pekne ďakujem kolegovi Michalovi Sabovi, že nasvietil tú dôležitú tému energetickej chudoby, ktorú táto vláda nerieši a vyzerá to, že ani nebude, nebude riešiť. Mňa by to naozaj zaujímalo, že dokedy budeme, budú vlády na Slovensku riešiť problémy buď tým, že bezhlavo nalievajú peniaze, rozhadzujú peniaze, alebo zúfalo škrtajú, čo sa strieda a opakuje, točíme sa stále, stále v kruhu. Napriek tomu, že máme množstvo dát k dispozícii, teda štát má množstvo dát, ale nie je schopný, nie je schopný ich nejakým spôsobom použiť tak, aby sa peniaze z verejných zdrojov používali efektívne a mňa by naozaj zaujímalo, že či minister financií má nejaký plán v tomto, pretože on prvý teda by mal s týmto, s týmto začať, je to v jeho popise práce. A naozaj by ma to zaujímalo a bol by som rád, keby, keby v nejakom svojom nasledujúcom vystúpení sa toho dotkol, pretože pokiaľ to neurobíme, tak naozaj nebudeme môcť pomáhať tým, ktorí to potrebujú a budeme stále pomáhať aj tým, ktorí to nepotrebujú a ktorí to, ktorí majú peňazí dosť, ktorých sa ani energetická kríza nedotkne a, a týmto ľuďom sa tak isto všetci nakoniec skladáme, pretože, pretože potom zase príde to škrtanie, ktoré sa zase dotkne najviac tých, tých najchudobnejších... (Prerušenie vystúpenia časomerom.)
6. schôdza NR SR - 1.deň - B. popoludní
Dátum: 2023-12-06
Poslanec: Vančo, Branislav (PS)
Druh vystúpenia: Vystúpenie s faktickou poznámkou

110. Ďakujem za slovo. Pán minister Tomáš, vy ste povedali doslova, že je vám jedno, že porušujete zákon, povedali ste to, tak, tak som to pochopil, aj teda ľudia tuná naokolo, takisto ako pán predrečník, pán Sulík, vy musíte dodržiavať zákon a nie ešte v Národnej rade hovoriť priamo, že vám je to jedno, či dodržíte zákon alebo nie. To je tak neuveriteľná arogancia moci, čo ste tu predviedli, že ja som v úžase. Ďakujem.
4. schôdza NR SR - 3.deň - A. dopoludnia
Dátum: 2023-11-28
Poslanec: Vančo, Branislav (PS)
Druh vystúpenia: Vystúpenie s faktickou poznámkou

16. Ďakujem za slovo. Pán poslanec Gašpar, robíte prácu za, za pána ministra a robíte ju na nesprávnom mieste, pretože pán minister bol povinný podľa zákona odôvodniť svoje personálne rozkazy, možno takým spôsobom, ako ste to urobili vy, ale on na to nemal čas a chcel ukázať svoju moc, svoju rozhodnosť, bez ohľadu na zákon a neodôvodnil svoje rozhodnutia. A aj preto tu musíme sedieť. Keby si urobil svoju prácu poriadne, tak by sme tu nemuseli sedieť a vy by ste ho nemuseli obhajovať. Teraz toto nie je miesto, kde sa dajú konvalidovať tieto rozhodnutia a urobiť z nezákonných zákonné. Pán minister tu možnosť stále má, robí všetky možné úkony, dáva trestné oznámenia, namieta, vyhráža sa do médií sudcom, policajtom namiesto toho, aby zrušil tieto svoje rozhodnutia, tie personálne rozkazy a urobil ich zákonným spôsobom, keď už. A potom môžeme sa, môžeme sa pozerať na to, že ako sa bude vyvíjať tento proces. V právnom štáte sú tieto procesy dané a pán minister ich nedodržuje, a preto sme tu, a preto vy ho musíte obhajovať. Ale to nefunguje. Ďakujem.
4. schôdza NR SR - 2.deň - A. dopoludnia
Dátum: 2023-11-24
Poslanec: Vančo, Branislav (PS)
Druh vystúpenia: Vystúpenie s faktickou poznámkou

14. Ďakujem. Pán poslanec Gašpar, štandardné... (Ruch v sále a prerušenie vystúpenia predsedajúcim.) Pellegrini, Peter, predseda NR SR 15. Poprosím o kľud v rokovacej sále. Nedebatujte. Nech sa páči. Vančo, Branislav, poslanec NR SR 16. Pán poslanec Gašpar, štandardné personálne výmeny sa robia v súlade so zákonom a nerobia sa tak, že je zjavné, že ide o pomstu. A zároveň ohľadom toho včerajšieho rozhodnutia, ja som si ho včera naštudoval a aj v súvislosti s tým, čo ste hovorili, že v podstate aj súd hovorí, že mohli ísť, mohli ísť cestou rozkladu a potom správne žaloby, neodkladné opatrenie mohli vynechať. Takže rozhodol pán minister o rozklade, ktorý takisto podali? Nerozhodol. Ale o neodkladných opatreniach sa rozhodlo. Čiže to nie sú rovnocenné nástroje, oni tú možnosť mali. To, že si pani sudkyňa myslí, a ja to rešpektujem, má svoj právny názor, že stačilo ísť tou štandardnou cestou cez rozklad a potom správnu žalobu, ale mali by odkladný účinok na základe správnej žaloby možno o štyri, päť, šesť mesiacov? Ale oni sú v podstate v domácom väzení. Oni nemôžu nič robiť, majú znížený plat, nemôžu sa nikde inde zamestnať alebo si privyrobiť. Čiže to nie je, tam jednoznačne vzniká škoda a je nutné vždy zobrať ten právny nástroj, ktorý najrýchlejšie odstráni protiprávny stav. Ďakujem.
4. schôdza NR SR - 2.deň - A. dopoludnia
Dátum: 2023-11-24
Poslanec: Vančo, Branislav (PS)
Druh vystúpenia: Vystúpenie s faktickou poznámkou

2. Ďakujem za slovo. Ja by som chcel zdôrazniť jednu vec, ktorú spomínala moja predrečníčka včera večer, a to je tá, že zástancovia pána ministra vnútra hovoria, že musel postaviť mimo službu čurillovcov, ale títo ľudia ako keby čítali iba polovicu vety toho paragrafu, ktorý o tom hovorí. A ja by som chcel zdôrazniť, že tam sú podmienky dve, ktoré musia byť splnené na to, aby on potom musel. Ak tie podmienky súčasne obidve nie sú naraz splnené, tak nemusí. A každý, kto hovorí, že musí, tak buď nevie, o čom hovorí, alebo klame. Ďakujem.
4. schôdza NR SR - 1.deň - B. popoludní
Dátum: 2023-11-23
Poslanec: Vančo, Branislav (PS)
Druh vystúpenia: Vystúpenie s faktickou poznámkou

148. Ďakujem za slovo. Pán poslanec Gašpar, ako som predtým vo faktickej poznámke uviedol, Progresívne Slovensko nebolo súčasťou minulej vlády, ani nebolo nijakým spôsobom zapojené do týchto procesov a naozaj aj mojou osobou, ak môžem hovoriť za seba, je v mojom záujme naozaj čo najobjektívnejšie sa na všetko toto pozerať, pretože my naozaj nemáme žiadny, žiadny záujem v tom. Len ťažko sa mi verí vám, keď nahrávky, ktorými argumentujete, boli pravdepodobne získané nezákonne, navyše kriminalisticko-expertízny ústav skonštatoval, že boli zmanipulované. A čo sa týka toho právoplatného rozhodnutia krajského súdu, ono vždy takéto rozhodnutie je, má tú oveľa väčšiu váhu ako rozhodnutie generálneho prokurátora alebo Generálnej prokuratúry. A aj generálny prokurátor by mal rešpektovať konečné právoplatné rozhodnutie krajského súdu. Navyše v kontexte, v celom kontexte Generálna prokuratúra hrala negatívnu rolu v celej vojne v polícii a prispievala k eskalácii tejto vojny a bola na jednej strane podľa tých rozhodnutí, podľa rozhodnutí súdov, ako to ja, ako to ja vnímam. Ďakujem.
4. schôdza NR SR - 1.deň - B. popoludní
Dátum: 2023-11-23
Poslanec: Vančo, Branislav (PS)
Druh vystúpenia: Vystúpenie s faktickou poznámkou

90. Teraz to pôjde. Ďakujem, ďakujem aj za pomoc, aj za slovo. Pán minister, vy ste sa pýtali, že kde bolo Progresívne Slovensko v minulom volebnom období, ja by som vám chcel pripomenúť, že sme boli mimo parlamentu a boli sme v opozícii, aj poslanec Valášek, ktorý vystúpil z koalície a teda nebol v koalícii, takže nám pripisovať to, čo sa dialo, nie je od vás férové. Navyše napríklad aj ja osobne som sa veľmi kriticky vyjadroval k tomu, že vládni predstavitelia mali výroky o tom, kto má byť v base alebo kto má ísť do basy alebo nemá, a robili sme to veľmi hlasno a verejne, a na druhej strane vy robíte ešte horšie ako oni. Pretože vy si, vy sa síce tvárite, že všetko ide podľa zákona, ale my dobre vieme, že krajský súd povedal, že čurillovci nie sú dôvodne podozriví. A vy ste sa v tom rozhodnutí o čurillovcoch, keď ste ich postavili mimo služby, nevysporiadali s týmto, s touto podmienkou, ktorú musíte vysvetliť a musíte odôvodniť, navyše ste ani žiadne konanie neurobili pred týmto rozhodnutím, čiže okrem toho, že ste si nevyžiadali súhlas Úradu na ochranu oznamovateľov, ste poraš... porušili ďalšie paragrafy zákona o štátnej službe príslušníkov a o tom bude rozhodovať potom správny súd a verím, že toto rozhodnutie zruší ako nezákonné, pretože ten zákon hovorí jasne. A vy ste namiesto odvo... riadneho odôvodnenia iba skopírovali rozhodnutie o obvinení, čo absolútne nepostačuje a v právnom štáte je neprijateľné, aby minister tak... (Prerušenie vystúpenia časomerom.)
35. schôdza NR SR - 12.deň - A. dopoludnia
Dátum: 2025-06-13
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

80. Ďakujem pekne, pán predseda. Chcem len pár slov k tomu, čo povedal kolega Peter Stachura. Hovorili sme o tom, že táto iniciatíva žiada vytvorenie finančného fondu z rozpočtu Európskej únie. To znamená, na to bude musieť byť prijatá istá legislatíva, aby sa to dalo urobiť. Ale iné chcem povedať. Viaceré diagnózy, napríklad keď poviem, že onkologické ochorenia majú lieky, ktoré u nás síce zaregistrované sú, ale nie sú zaregistrované na niektoré diagnózy. A ja myslím, že by bolo rozumnejšie, keď na tieto lieky čakajú mnohé mladé ženy, ženy s rakovinou maternice alebo prsníka a nemajú prístup k týmto liekom, sú to mladé ženy, ktoré majú deti. Čiže sa čudujem, že vynakladáme finančné prostriedky na to, aby sme umožnili každej žene, ktorá si na to spomenie, interrupciu, ale nie to, aby z takéhoto fondu mohli byť platené lieky pre tieto mladé ženy. To nikomu proste nenapadne a sú, toto sú, na to by boli finančné prostriedky využité účelne, ktoré by skutočne zachraňovali životy a nešli proti životu.
33. schôdza NR SR - 13.deň - B. popoludní
Dátum: 2025-04-14
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

138. Ďakujem pekne, ďakujem pekne, pán predseda. Ja len dve krátke poznámky. Jednu k tej demografii. Myslím, že to, čo tu viacerí povedali, že by to nebolo pomohlo, keby sa boli narodili všetky deti. Bolo by to čiastočne zlepšilo. A také, takými príkladmi sú štáty, ktoré majú výrazne reštriktívne zákony potratové, a je to napríklad Poľsko, ktoré, síce sa znížila potratovosť, výrazne sa znížila. Pred prijatím prvého zákona to bolo okolo 150-tisíc, teraz je to, sú to stovky, a pritom demografiu majú jednu z najhorších v Európe. A takisto klesá, klesá pôrodnosť a takisto aj Malta a viaceré štáty, napríklad viaceré štáty, ktoré sú štáty kresťanské. Najhoršiu pôrodnosť majú štáty, ako je Portugalsko, Španielsko, Grécko, Taliansko, čiže štáty, kde by sme povedali, že skutočne tú, tie deti berú ako, ako dar. A čítala som štatistiku zo štátu, ktorý je nie medzi tie, ktorých som menovala, kde hovorili, že tie ženy volajú po politike prevencie, že najväčší dôvod je ten, že na nich silno tlačia otcovia dieťaťa a že spoločnosť ich skôr v tom podporuje, ako im v tom bráni. A dokonca u... ale u nás existuje zákon, ktorý nútenie k potratu, neviem, či to nie je súčasťou Trestného zákona, a je, je v platnosti, a druhé, že sú to dezinformácie, ktoré tie ženy majú, že ten potrat je len obyčajná malá operácia a nič, nič ďalej – a to je tiež lož.
33. schôdza NR SR - 13.deň - B. popoludní
Dátum: 2025-04-14
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

130. Ďakujem pekne, pán predseda. Tomáš, aj ja si veľmi vážim a myslím si, že si, teda to, čo si povedal, a myslím si, že si to pomenoval správne, že tie názory, ktoré má jedna skupina, sú veľmi ťažko akceptovateľné alebo hľadanie nejakého kompromisu s tou druhou skupinou. Ja som pri diskusii o ústave povedala, že rešpektujem názor pani kolegyne, ale že naše názory sú ako dve rovnobežky, ako dve koľajnice, ktoré idú vedľa seba, čiže veľmi ťažko a takmer nikdy sa nepretnú. Jej odpoveď bola, že to, že ju rešpektujem, nemyslím úprimne, pretože keby som to myslela úprimne, tak budem presadzovať to, čo ona chce. Čiže evidentne proste nepochopila moje... môj názor. A tamto, určite ja tiež vítam, vítam pokles počtu interrupcií, myslím si, že veľkú rolu v tom zohráva to, že sa vôbec o tom začalo hovoriť, že mnohí ľudia nemali za komunizmu ani páru len o zhluku buniek. Veľa urobilo aj pro-life hnutie, ktoré vysvetľovalo a nachádzalo alternatívne spôsoby, ale sú tu, je tu istá, istá nepresnosť čísiel, pretože boli tu miniinterrupcie, boli tu a aj sú, boli tu mnohé ako zamĺknuté potraty, ktoré nemuseli byť vždycky zamĺknuté potraty, a keď si pozrieme štatistiky, tak nás zarazí, že ako tento počet narástol, takže ide o to, každá, každý tento tábor je nepriateľský, má aj svojich stúpencov a má aj ľudí nerozhodných. Čiže tá diskusia... (Prerušenie vystúpenia časomerom.)